钦定古今图书集成/明伦汇编/闺媛典/第095卷 > 皇清一 > 李国瑜妻赵氏
## 钦定古今图书集成/明伦汇编/闺媛典/第095卷 > 皇清一 > 李国瑜妻赵氏

按《畿辅通志》：“李国瑜妻赵氏，保定府人。事姑孝。夫亡，氏恸哭绝粒，誓殉之。姑曰：‘尔无子，盍？俟立嗣后成尔志’。赵许之，剪发纳夫棺。居六年，嗣不立，家益贫。母家怜而劝再嫁，赵佯应之，背语人曰：‘不如此，吾发何时去’？寻濒嫁，靓妆至夫木主前，大恸，与姑语至夜分，告倦欲寝，姑亦寝。翊日晨刻，户犹闭，呼不应，启之，已经” 死。合邑悼叹，表其事于官。